बिसेस आर्थिक जोन भा इस्पेशल इकोनॉमिक ज़ोन (सेज़) देस के सीमा के भीतर अइसन क्षेत्र सभ हवें जहाँ बिजनेस आ ब्यापार संबंधी कानून बिसेस प्रकार के होलें आ बाकी हिस्सा सभ से अलग होलें; एकर मकसद निवेश आ बाणिज्य ब्यापार के बढ़ावा दिहल होला। एह नियम सभ के लागू करे खाती बिसेस किसिम के नीति लागू कइल जालीं जेह में निवेश, टैक्स, ट्रेडिंग, कोटा, कस्टम ड्यूटी, आ लेबर रेगुलेशन नियर चीज से संबंधित बिसेस प्राबिधान होखे लें। एकरे अलावा कंपनी सभ के टैक्स छुट्टी (टैक्स हॉलिडे) के आफर दिहल जा सके ला, मने कि कुछ ख़ास समय के खाती कम टैक्स रेट पर काम करे के सुबिधा दिहल जाला अगर नाया अस्थापित हो रहल होखें।